Hotărârea Curții (Camera întâi) din 6 octombrie 2021 – ClientEarth/Comisia Europeană, Agenția Europeană pentru Produse Chimice
(Cauza C-458/19 P)1
[Recurs – Acțiune în anulare – Decizia de punere în aplicare C(2016) 3549 final a Comisiei – Autorizare pentru utilizări ale ftalatului de bis (2-etilhexil) (DEHP) – Regulamentul (CE) nr. 1907/2006 – Articolele 60 și 62 – Regulamentul (CE) nr. 1367/2006 – Cerere de reexaminare internă – Decizia C(2016) 8454 final a Comisiei – Respingerea cererii]
Limba de procedură: engleza
Părțile
Recurentă: ClientEarth (reprezentanți: A. Jones, Solicitor, J. Stratford, BL)
Celelalte părți din procedură: Comisia Europeană (reprezentanți: G. Gattinara, R. Lindenthal și K. Mifsud-Bonnici, agenți), Agenția Europeană pentru Produse Chimice (ECHA) (reprezentanți : M. Heikkilä, W. Broere și F. Becker, agenți)
Dispozitivul
Respinge recursul.
Obligă ClientEarth să suporte, pe lângă propriile cheltuieli de judecată, pe cele efectuate de Comisia Europeană.
Agenția Europeană pentru Produse Chimice (ECHA) suportă propriile cheltuieli de judecată.
____________
1     JO C 263, 5.8.2019.